شەفەق نیوز/ خانمە هونەرمەن گورانیچڕ پەرستو کارزان نووترین ڤیدیۆ کلیپی وەناو "شلیکە" لە چەناڵ یوتیوبەگەی بڵاوکرد.
"شلیکە" نووترین بەرهەم هونەریی پەرستو کارزانە و دویەشەو بڵاوکریا، هۆنراوەگەی مازیار فایەقە و موحسین ئەریڤان کار دەرهێنان ئەرای کردیە، ئاواز و کار موزیکیی وەلایەن ئاریۆس حەمە سەعید ئەرای کریایە.
پەرستو کارزان خەڵک شار بۆکان خوەرهەڵات کوردستانە و خوەشگ سەمیرە کارزان گورانیچڕە، ماوەیەگە دەس وە کار هونەریی کردیە و چەن کلیپیگ تایبەت وەخوەی دیرێد.
